21 Go oketša moo, re ka se kgone go fenya ntwa ye ka matla a rena. Ka baka leo, Paulo o re gopotša ka go nyakega ga gore re rapele Jehofa “mabakeng ohle ka moya.” Ka nako e swanago, re swanetše go theetša Jehofa ka gore re ithute Lentšu la gagwe le go kopanela le “bahlabanigotee” le rena ka mehla ge go na le sebaka sa go dira bjalo, ka gobane ga re lwe re nnoši mo ntweng ye! (Filemone 2; Baheberu 10:24, 25) Bao ba botegago dibopegong tše ka moka ba ka se fenye feela eupša ba tla kgona go emela tumelo ya bona ka matla ge e lwantšhwa. Ge ka morago re thoma go ithuta puku ya Therešo ye Išago Bophelong bjo bo sa Felego le Ngwanabo rena Barnadze, re be re thabišitšwe kudu ke go ba le Beibele ya rena. Seo se ile sa šoma gabotse ka gore re be re se na kopi ya puku ya Therešo gomme morutiši wa rena a se na Beibele! Nna le Badri re ile ra kolobetšwa mo e ka bago ka morago ga ngwaga.